cyanic-selkie/wikianc huggingface dataset:
Կորած զինվորի համար
Սյուժե
Ամեն ինչ փոխվում է, երբ գյուղ են գալիս կանադական զորքերը։ Յերունը ծանոթանում է Ուոլտ անունով զինվորի հետ, գրավում նրա ուշադրությունը և վերջ ի վերջո նրանց մեջ ծագում է ընկերություն՝ սիրային հարաբերությունների ակնարկով։ Ընտանիքի անդամներն իմանում են երիտասարդների մտերմության մասին, բայց ֆիլմում գաղտնի է մնում, թե արդյոք իմանում են նրանց հարաբերությունների սեռական բնույթի մասին։ Որոշ ժամանակ անց զինվորը անհետանում է առանց Յերունին հրաժեշտ տալու։ Տղան շատ է ընկճվում։ Պատերազմից հետո նա վերադառնում է իր ընտանիքի մոտ՝ Ամստերդամ։ Հետագայում՝ արդեն մեծ հասակում, Յերունը տեղափոխվում է Միացյալ Նահանգներ։
Ֆիլմն ավարտվում է այն տեսարանով, երբ Յերունն արդեն մեր օրերում հիշում է այդ իրադարձությունները և փորձում է արտահայտել իր զգացողությունները պարի միջոցով։ Փորձի ժամանակ նրա օգնականը նրան տալիս է ծրար, որտեղ կար այդ շրջանի խոշորացված նկար։ Յերունն իմանում է, որ զինվորական տարբերիչ նշանների միջոցով այժմ կարող է գտնել իր կորած զինվորին։
Ծանոթագրություններ
Կատեգորիա:Անգլերեն ֆիլմեր Կատեգորիա:Հոլանդական ֆիլմեր Կատեգորիա:Գրական ստեղծագործությունների էկրանավորումներ Կատեգորիա:1992 ֆիլմեր Կատեգորիա:Ֆիլմեր Երկրորդ համաշխարհային պատերազմի մասին Կատեգորիա:Ինքնակենսագրական վեպեր Կատեգորիա:1990-ականների դրամա ֆիլմեր Կատեգորիա:Հոլանդերեն ֆիլմեր
Տեյդե (ազգային պարկ)
Տեյդե (Parque nacional del Teide), ազգային պարկ Տեներիֆեում (Կանարյան կղզիներ, Իսպանիա)։
Ազգային պարկը կենտրոնացած է Տեյդե լեռան վրա, որն ամենաբարձր լեռն է Իսպանիայում (բարձրությունը 3718 մ)։ Ազգային պարկ կարգավիճակը ստացել է 1954 թվականի հունվարի 22-ին՝ ըստ այդմ դառնալով Իսպանիայի ամենահին պարկերից երրորդը։ Պիկո Վիեխոն, որը մտնում է պարկի սահմանների մեջ, երկրորդ ամենաբարձր հրաբուխն է Կանարյան կղզիներում։ Լեռան բարձրությունը 3135 մ է։ Տեյդե լեռը և Պիկո Վիեխոն երկու միակ գագաթներն են, որ գտնվում են 3000 մետր բարձրության վրա։
Տեյդե ազգային պարկն ունի 18990 հա տարածք։ Տեղակայված է Լա Օրոտավա մունիցիպալիտետում։ Այն հռչակվել է Համաշխարհային ժառանգության օբյեկտ, ՅՈՒՆԵՍԿՕ-ի կողմից 2007 թվականի հունիսի 28-ին ։ 2007 թվականի վերջից սկսած, համարվել է Իսպանիայի 12 գանձերից մեկը։ Տեյդեի արևելքում՝ լեռնաշղթայի վրա գտնվում է Օբսերվատորիա աստղադիտակները։
Տեյդեն ամենաշատ այցելուներ ունեցող ազգային պարկն է Իսպանիայում և Եվրոպայում ։ Ամեն տարի այստեղ հյուրընկալվում է 3 միլիոն զբոսաշրջիկ ։ 2016 թվականին պարկը գրանցել է 4079823 այցելու՝ գրանցելով պատմական ռեկորդ ։ Տեյդեն ամենահայտնի բնական պարկն է ոչ միայն Տեներիֆեյում, այլև բոլոր Կանարյան կղզիներում։
Բուսական աշխարհ
Լավան հոսելով առաջացրել է բերրի և հանքային աղերով հարուստ հող, ինչը նպաստել է բուսական աշխարհի զարգացմանը։ Բուսական աշխարհը բաղկացած է 168 տեսակի բույսերից, որոնցից 33-ը էնդեմիկ են ։
Կանարյան կղզիների սոճու անտառները տարածվում են 1000-2100 մ բարձրությունների վրա, որոնք ծածկում են հրաբխի զառիթափ լանջերը և ունեն ալպիական ծառաշարք։
Արտաքին հղումներ
Կատեգորիա:Իսպանիայի ազգային այգիներ Կատեգորիա:Իսպանիայի աշխարհագրություն Կատեգորիա:Զբոսաշրջությունն Իսպանիայում Կատեգորիա:Կատեգորիա ԲՊՀՄ II Կատեգորիա:Կանարյան կղզիներ
Ստիա
Ստիա (Stia), քաղաք Իտալիայում, գտնվում է Տոսկանա մարզի Արեցո գավառում ։
Բնակչությունը՝ 2990 մարդ (2008 թվականի մարդահամարի տվյալների)։ Բնակչության միջին խտությունը՝ 48 մարդ/կմ²։ Զբաղեցնում է 63 կմ² տարածք։ Փոստային ինդեքս՝ 52017։ Հեռախոսային կոդը՝ 0575։ Քաղաքի հովանավոր պաշտպանը Ասունզիոնե դելա Վերգինե Մարիան է։
Ժողովրդագրություն
Բնակչության թվաքանակի փոփոխությունները
Ծանոթագրություններ
Կատեգորիա:Իտալիայի բնակավայրեր
Օքսանա Ակինշինա
Օքսանա Ալեքսանդրովնա Ակինշինա (Оксана Александровна Акиньшина, ), ռուս կինոդերասանուհի։
Կենսագրություն
Օքսանա Ակինշինան ծնվել է 1987 թվականի ապրիլի 19-ին Լենինգրադում, ավտոփականագործի և հաշվապահի ընտանիքում ։ Սովորել է մոդելային գործակալությունում, որի տնօրենը բոլոր աղջիկներին ստիպել է քասթինգի մասնակցել Սերգեյ Բոդրով Կրտսերի մոտ։ Օքսանա Ակինշինան լսումների գնացել է առանց խանդավառության, սակայն անցել է քասթինգը և նկարահանվել է Բոդրովի «Քույրեր» դրամայում՝ 13 տարեկանում առաջին անգամ հայտնվելով էկրաններին։ Այդ ֆիլմի համար 2001 թվականին Սոչիում տեղի ունեցած կինոփառատոնի «Նորամուտ» մրցույթում Օքսանա Ակինշինան Եկատերինա Գորինայի հետ արժանացել է մրցանակի «Դերասանական լավագույն զույգ» անվանակարգում։
Միջազգային ճանաչման է արժանացել շվեդ ռեժիսոր Լուկաս Մուդիսոնի «Ընդմիշտ Լիլյա» (Lilja 4-ever) ֆիլմում նկարահանվելուց հետո։ 2003 թվականին Օքսանա Ակինշինան նկարահանվել է նիդերլանդական «Հարավ» ֆիլմում, որում մարմնավորել է երիտասարդ աղջկա՝ միայնակ մոր, որ ապօրինի մեկնել է Նիդերլանդներ։ Ֆիլմում դերասանուհին խոսում է հոլանդերեն։ 2004 թվականին հաստատվել է, որ Օքսանա Ակինշինան «Պետական խորհրդական» ֆիլմում կկատարի Էսֆիրա Լիտվինովայի դերը, սակայն նկարահանումների առաջին օրը չի ներկայացել նկարահանման հրապարակ, և նրա փոխարեն դերը կատարել է դերասանուհի Էմիլյա Սպիվակը։ Նույն թվականին Օքսանա Ակինշինան «Բորնի առավելությունը» ֆիլմում կատարել է էպիզոդիկ դեր՝ մարմնավորելով Իրենա Նեսկիին։
«Գայլախեղդը Գորշ շների ցեղից» ֆիլմում, որ էկրան է բարձրացել 2006 թվականի դեկտեմբերի 26-ին, Օքսանա Ակինշինան կատարել է գլխավոր դերերից մեկը՝ մարմնավորելով կսեսինկա Ելենին։ 2008 թվականին նա կատարել է գլխավոր հերոսուհու դերը Վալերի Տոդորովսկու «Տարազամոլները» ֆիլմում։
2011 թվականին Օքսանա Ակինշինան «Վիսոցկի։ Շնորհակալություն, որ ողջ ես» («Высоцкий. Спасибо, что живой») ֆիլմում մարմնավորել է գլխավոր հերոսուհուն՝ ուսանողուհի Տատյանային։ 2012 թվականին նկարահանվել է «8 առաջին ժամադրություններ» («8 первых свиданий») ֆիլմի գլխավոր դերում, իսկ 2015 թվականին նրա շարունակությունում՝ «8 նոր ժամադրություններ» («8 новых свиданий») ֆիլմում։
Անձնական կյանք
Օքսանա Ակինշինան հանդիպել է դերասան և երգիչ Ալեքսեյ Վորոբյովի հետ ։ Նրանք բաժանվել են 2011 թվականի մայիսի սկզբին ։
2013 թվականի հունվարի 15-ին Օքսանա Ակինշինան ու ամուսինը՝ կինոպրոդյուսեր Արչիլ Գելովանին, որդի են ունեցել, ում կոչել են Կոնստանտին ։ 2016 թվականի հոկտեմբերին հայտնի է դարձել, որ դերասանուհին երրորդ երեխան է ունենալու, իսկ 2017 թվականի հունվարի 29-ին ծնվել է նրանց դուստրը՝ Էմմին   ։ 2018 թվականի օգոստոսի 18-ին հայտարարել է իր ամուսնալուծության մասին , սակայն հետագայում մնացել են միասին ։
Ֆիլմագրություն
{{Ֆիլմում|2020||Спутник|Տատյանա Յուրևնա Կլիմովա {{Սերիալում|2020||Անսկզբունքայինները|Беспринципные|Լյուդմիլա, Սլավիկի կինը}} {{Ֆիլմում|2021|Չեռնոբիլ|Чернобыль|Օլգա Սավոստինա}} {{Սերիալում|2021||Թռիչք|Полёт|Իրա Կովալյովա}} {{Սերիալում|2021|||Контейнер|Սաշա}} {{Ֆիլմում|2022|Գաղտնիք|Тайна|Սվետլանա Բոևա}} {{Սերիալում|2022|||The Тёлки|Լենա, Անդրեյի կինը}} {{Ֆիլմում|2023|Համախտանիշ|Синдром|}} {{ՖիլմումՆերքև}}
Արտաքին հղումներ
Կատեգորիա:Ռուս դերասանուհիներ Կատեգորիա:Դերասանուհիներ այբբենական կարգով Կատեգորիա:Ռուս կինոդերասանուհիներ Կատեգորիա:Ռուս հեռուստատեսային դերասանուհիներ Կատեգորիա:«Կինոտավրի» դափնեկիրներ
Մարին Բարլետի
Մարին Բարլետի (Marin Barleti,, ), ալբանացի բանաստեղծ, պատմաբան, կաթոլիկ քահանա, Վերածննդի մարդասեր։ Ալբանական պատմագրության հիմնադիրն է։
Կենսագրություն
Մարին Բարլետին ծնվել է 1450 թվականին Շկոդերում։ Նրա մանկության և պատանեկության մասին առայժմ ոչինչ հայտնի չէ պատմությանը։ Մասնակցել է հայրենի Շկոդերի ազատագրմանը Օսմանյան զավթիչների դեմ պայքարում 1474 և 1478 թվականներին։ Թուրք նվաճողների դեմ ալբան ժողովրդի ազատագրական պայքարի ղեկավար, Ալբանիայի ազգային հերոս Սկանդերբեգի մահվանից հետո Շկոդերը դարձավ հակաօսմանյան շարժման վերջին մոհիկաններից մեկը։ Այն բանից հետո, երբ թուրքերը գրավեցին քաղաքը, Մարին Բարլետին տարագրվեց Իտալիա։
Այստեղ դարձավ պատմության, դասական գրականության և լատիներենի մեծ գիտակ։
«Չերնոգորիայի պատմություն» գրքում մետրոպոլիտ Վասիլի III Պետրովիչը Բարլետիի մասին գրել է. [https://books.google.am/books?id=LnRpAAAAMAAJ&q=%D0%B2%D0%B5%D0%BB%D0%BC%D0%B8+%D1%83%D1%87%D0%B5%D0%BD Istorija o Crnoj Gori. 1985]
Մարին Բարլետին իր մահկանացուն կնքել է 1513 թվականին Իտալիայի մայրաքաղաք Հռոմում։
Աշխատություններ
Մարին Բարլետին մի շարք պատմական աշխատությունների հեղինակ է, որոնք գրել է լատիներենով։
1505 թվականին Վենետիկում հրատարակել է «Շկոդերի առումը» (алб. Rrethimi i Shkodrës) աշխատությունը, իսկ 1508 թվականից 1510 թվականներին Հռոմում լույս է ընծայել Սկանդերբեգի մասին պատմող առաջին կենսագրական աշխատությունը՝ «Սկանդերբեգի՝ էպիրոտների արքայազնի կյանքի պատմության և սխրագործության մասին» (լատ. Historia de vita et gestis Scanderbegi Epirotarum principis ). այս աշխատությունով նա հիմք է դրել ալբանական պատմագրությանը։
16-րդ դարում Բարլետիի «Պատմություն» աշխատությունը լատիներենից թարգմանվել է մի շարք եվրոպական լեզուներով։ Միայն Գերմանիայում, հընթացս 16-ից 17-րդ դարերի, այս աշխատությունը վերահրատարակվել է ավելի քան տասն անգամ։ Այն համարվում է Սկանդերբեգի՝ հակաօսմանյան ապստամբության առաջնորդի կենսագրության ուսումնասիրման կարևորագույն աղբյուրը։
Մարին Բարլետիի երրորդ աշխատությունը լույս է ընծայվել 1512 թվականին և վերնագրված է «Պապերի և կայսրերի կյանքի կոմպենդիումը» (լատ. Compendium vitarum pontificum et imperatorum):
Հիշատակ
Այսօր Մարին Բառլետիի անունն են կրում Տիրանայի համալսարաններից մեկը, Շկոդերի հանրային գրադարանն ու հրատարակչությունը։
Գրականություն
Կատեգորիա:Ալբանացի գրողներ Կատեգորիա:Մարդասերներ Կատեգորիա:Ալբանացի պատմաբաններ Կատեգորիա:Ալբանացի բանաստեղծներ
Բարբարա Բրիլսկա
Կենսագրություն
Բարբարա Բրիլսկան ծնվել է Լոձ քաղաքի մոտակայքում գտնվող Սկոտնիկի գյուղում։ Առաջին անգամ էպիզոդիկ դերով հանդես է եկել 15 տարեկանում ` «Երջանկության կրկնակոշիկները» (1958 թ.) ֆիլմում։ Սովորել է Լոձի բարձրագույն թատերական դպրոցում և մասնակցել թատերական խմբակի ներկայացումներին։ 1967 թվականին ավարտել է Վարշավայի թատրոնի, կինոյի և հեռուստատեսության բարձրագույն դպրոցը։ Մի քանի ֆիլմերից հետո, 1966 թվականին նկարահանվել է Բոլեսլավ Պրուսի վեպի մոտիվներով նկարահանված, Եժի Կավալերովիչի «Փարավոն» կինոնկարում ` կատարելով քրմուհի Կամայի դերը։ Բարբարա Բրիլսկային մեծ ճանաչում է բերել Եվայի դերը` 1972 թվականին նկարահանված «Սիրո անատոմիան» կինոնկարում։
Բարբարա Բրիլսկան նկարահանվել է նաև խորհրդային, չեխոսլովակյան, գերմանական և բուլղարական կինոնկարներում։ ԽՍՀՄ-ում նա հայտնի է դարձել 1975 թվականին նկարահանված, Էլդար Ռյազանովի «Ճակատագրի հեգնանք, կամ Բաղնիքդ անուշ» կինոնկարով։ Այդ ֆիլմում կատարած դերի համար արժանացել է ԽՍՀՄ պետական մրցանակի։
Բարբարա Բրիլսկան նկարահանվել է նաև «Բումերանգ» (1966 թ.), «Կյանքից առավել թանկ» (1966-1968 թթ.), «Բազեի հետքը» (1968 թ.), «Սպիտակ գայլեր» (1969 թ.), «Պան Վոլոդիյովսկի» (1969 թ.), «Ազատագրում» (1972 թ.), «Մահվան արխիվը» (1979 թ.), «Դաուն Հաուս» (2001 թ.), «Կազուս Բելլի» (2002 թ.), «Ճակատագրի հեգնանք. Շարունակություն» (2007 թ.) և այլ ֆիլմերում։
Անձնական կյանքը
Բարբարա Բրիլսկան ամուսնացած է եղել երեք անգամ ` դերասան Եժի Զելնիկի, գիտնական Յան Բորովեցի և բժիշկ Լյուդվիգ Կոսմալի հետ։ Ունեցել է երկու երեխա` մեկ որդի և մեկ դուստր։ Դուստրը՝ դերասանուհի և մոդել Բարբարա Կոսմալը, 1993 թվականին զոհվել է ավտովթարից։
Ծանոթագրություններ
Կատեգորիա:Լեհ դերասանուհիներ Կատեգորիա:ԽՍՀՄ Պետական մրցանակի դափնեկիրներ Կատեգորիա:Թատրոնի դերասանուհիներ Կատեգորիա:Կինոդերասանուհիներ
Բովեն (Արդեշի գավառ)
Բնակչությունը 2008 թվականի դրությամբ կազմում է 231 մարդ, բնակչության խտությունը` 19.54 մարդ/կմ²։ Բնակավայրը զբաղեցնում է 11.82 կմ² տարածք։
Աշխարհագրություն
Գտնվում է Փարիզ քաղաքից 480 կմ հարավ, Լիոն քաղաքից` 105 կմ հարավ, Պրիվա քաղաքից` 18 կմ հյուսիս-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 147 աշխատունակ (15-64 տարեկան) բնակիչ, որոնցից ակտիվ էին 98-ը, իսկ ոչ ակտիվները` 49։ Ակտիվության ցուցանիշը կազմում է 66,7 %։ 98 աշխատունակ մարդկանցից աշխատել է 86 անձ (41 տղամարդ և 45 կին)։ Գործազուրկ են եղել 12 անձ (5 տղամարդ և 7 կին)։ 49 անաշխատունակներից 20-ը եղել են աշակերտներ կամ ուսանողներ, 21-ը` թոշակառուներ, իսկ 8-ը չեն աշխատել տարբեր պատճառներով ։
Բեն Բլուշի
Բեն Բլուշի (Ben Blushi, ), ալբանացի քաղաքական գործիչ և բանաստեղծ։ 2001-ից 2002 թվականներին եղել է Ալբանիայի Կրթության և գիտության նախարար։ Ներկա պահին Բեն Բլուշին «Լիբրա» ձախ լիբերալիստական կուսակցության պարագլուխն է։
Կենսագրություն և կարիերա
Բեն Բլուշին ծնվել է 1969 թվականի հունվարի 1-ին Ալբանիայի մայրաքաղաք Տիրանայում։ Տիրանայի համալսարանում ուսումնասիրել է ալբաներեն և ալբանական գրականություն։ 1991 թվականին միացել է «Koha Jonë» շաբաթաթերթին, իսկ հետո դարձավ դրա գլխավոր խմբագիրը։ 1999 թվականին Բլուշին սկսել է իր քաղաքական գործունեությունը։ 2000 թվականին մի քանի ամիսների ընթացքում նա Ալբանիային արտաքին գործերի նախարարի տեղակալն էր։ 2001-ից 2002 թվականներին դարձել է Ալբանիայի Կրթության և գիտության նախարարը։ Ալբանիայի ազգային ժողովի պատգամավոր է։
Ստեղծագործական կյանք
2008 թվականի ապրիլին Բեն Բլուշին լույս է ընծայում իր առաջին վեպը, որը կոչվոմ է «Կյանքը կղզում» (Të jetosh në një ishull). այն դարձավ ալբանական գրական ասպարեզի բեսթսելլեր։ Մի քանի ամիսների ընթացքում գիրքը դարձավ Ալբանիայում ռեկորդակիր, քանի որ վաճառվեց 30 հազար օրինակով։ Վեպի գործողությունները ծավալվում են ալբանական պատմության ծալքերում՝ նկարագրելով Օսմանյան կայսրության ժամանակաշրջանը (15-18-րդ դարեր) ։
Գրողի երկրորդ վեպը դարձավ «Օթելլոն, վենետիկցի մավրը»։ Այն գրողին հաղթանակ բերեց Եվրոպական գրականության խորհրդի կողմից 2014 թվականին։
Արտաքին հղումներ}
Կատեգորիա:Ալբանացի գրողներ Կատեգորիա:Ալբանիայի քաղաքական գործիչներ Կատեգորիա:Ալբանիայի խորհրդարանի պատգամավորներ Կատեգորիա:Ալբանացի լրագրողներ Կատեգորիա:Տիրանայի համալսարանի շրջանավարտներ Կատեգորիա:Ալբանիայի նախարարներ
Թագուհի (անձնանուն)
Թագուհի, հայկական իգական անուն։ Առաջացել է հայերեն թագուհի բառից։ Այս անվանը համապատասխանում են լատիներեն Regina, հունարեն Վասիլիկ, արաբերեն Մլքե, Սուլթան, հայերեն Դշխո անձնանունները։ Սկսել է գործածվել 1-ին դարից, գործածական է նաև այժմ (2015)։ Փաղաքշական ձևերն են՝ Թագուկ, Թագուշ, Թագու, Թագուն։ Կոստանդնուպոլսում գործածական է եղել նաև Թագուհիցա ձևը ։
Ծանոթագրություններ
Կատեգորիա:Հայկական իգական անձնանուններ
Արցախի քաղաքական կուսակցությունների ցանկ
Այս հոդվածում թվարկվում են Արցախի Հանրապետությունում գործող կուսակցությունները։ Արցախի Հանրապետությունը ունի բազմակուսակցական համակարգ՝ բազմաթիվ քաղաքական կուսակցություններով, որոնցում նրանք հաճախ չունեն իշխանություն ձեռք բերելու հնարավորություն, և կուսակցությունները ստիպված միմյանց հետ կոալիցիա են ստեղծում։
Արտախորհրդրանական կուսակցություններ
Այն քաղաքական կուսակցությունները, որոնք ներկայումս չունեն մանդատ Ազգային ժողովում, ներկայացված են ստորև.
Ծանոթագրություններ
Կատեգորիա:Արցախի Հանրապետության կուսակցություններ
Ուլրիկա ֆոն Ստրուսսենֆելտ
Ուլրիկա Սոֆիա ֆոն Ստրուսսենֆելտ (Ulrika Sophia von Strussenfelt, ), շվեդ գրող և թարգմանիչ։
Կենսագրություն
Ուլրիկա ֆոն Ստրուսսենֆելտը ծնվել է 1801 թվականին, Գուստավ III- ի սենեկապետ Միխայել ֆոն Ստրուսսենֆելտի և նրա կնոջ՝ Ֆրեդրիկ Լինդենկրոնի ընտանիքում։ 1803 թվականին մոր մահից հետո Ուլրիկային խնամել են  մայրական պապը և տատը, ովքեր ապրում էին Էստերգյոտլանդում։
Ուլրիկան ստացել է տնային կրթություն և սովորել է նկարչություն ու ֆրանսերեն։ Նա նաև երկու տարի անցկացրել է Էստերգյոտլանդլանդի գիշերօթիկ դպրոցում, բայց իր իսկ խոսքով, նա այնտեղ նույնիսկ մոռացել է ինչ գիտեր։ Ավելի ուշ Ուլրիկան զբաղվել է ինքնակրթությամբ՝ ուսումնասիրելով իր տատիկների և նրանց տանը գտնվող գրադարանը, լավ գիտելիքներ ձեռք բերել գրականության ոլորտում։ Սիրել է կարդալ դասական պատմություններ, կենսագրություններ և պատմական գործիչների հուշեր։
Ժամանակի ընթացքում ընտանիքի ֆինանսական դրությունը ստիպել է Ուլրիկային ինքնուրույն սկսել ապրուստ վաստակել։ Սկսել է դասավանդել և 1830-1859 թվականներին Գրոննում վարել մասնավոր դպրոց։ Բացի այդ, աշխատել է որպես տնային դաստիարակչուհի։
Գրելը, ի սկզբանե, Ուլրիկայի համար նաև ապրուստի միջոց է եղել։ Նրա գրական դեբյուտը տեղի է ունեցել 1833 թվականին, երբ  Fröken B-M- կեղծանունով հրատարակել է իր  առաջին ստեղծագործությունը՝ «Den blå bandrosen»: 1840-ական թվականներից սկսած, նա  պարբերաբար հրատարակվել է՝ ստեղծելով ընտանեկան վեպեր ՝ Ֆրեդրիկա Բրեմերի ոգով։ Նրա գրքերից մի քանիսը նվիրված են աղջիկներին դաստիարակելու թեմային, նրանց դպրոցական տարիների և դրան հաջորդած կյանքի և կարիերայի թեմային։ Նրա «Flickskolan på landet»-ը համարվում է աղջիկներին նվիրված առաջին շվեդական գրքերից մեկը։ Իր մյուս վեպերում գրողը բարձրացրել է չամուսնացած կանանց խոցելիության և կախվածության թեման, որը հաճախ սահմանափակվում էր իրենց կյանքի ընտրությամբ։ Սակայն, առաջին հերթին, նա հայտնի է որպես պատմական վեպերի հեղինակ, որոնք սկսել է գրել 1850-ականներից։
Բացի իր սեփական գրական ստեղծագործություններից, Ուլրիկա ֆոն Ստրուսսենֆելտը շատ գործեր է թարգմանել ֆրանսերենից, անգլերենից և գերմաներենից։ Նրա թարգմանած հեղինակների թվում են Չարլզ Դիքենսը, Շառլոթ Բրոնտեն և Ժորժ Սանդը։  Իր ստեղծագործությունները  և  թարգմանությունները  նա հաճախ տպագրել է անանուն, կամ տարբեր կեղծանունների ներքո։
Ուլրիկա ֆոն Ստրուսսենֆելտը համագործակցել է նաև տարբեր թերթերի և ամսագրերի հետ։ 1863 թվականին Ստոկհոլմ տեղափոխվելուց հետո նա Östgöta Correspondenten-ի համար պարբերաբար գրել է քաղաքային կյանքի տարեգրություն։ Չնայած դրան, գրողի կյանքի վերջին տարիներն անցել են աղքատության և եկամտի մշտական որոնման մեջ։
Ուլրիկա ֆոն Ստրուսսենֆելտը մահացել է 1873 թվականին, Ստոկհոլմում։
Ծանոթագրություններ
Կատեգորիա:19-րդ դարի շվեդ կին գրողներ Կատեգորիա:Շվեդիայի ազնվականություն Կատեգորիա:Շվեդ գրողներ Կատեգորիա:Շվեդ թարգմանիչներ Կատեգորիա:Կին լրագրողներ
Հողմաշարժիչ
Հողմաշարժիչներ, հողմատուրբիններ, հողմաղացներ, քամու ուժով աշխատող շարժիչներ, որի շնորհիվ քամուց ստացված կինետիկ էներգիան վերածվում է էլեկտրաէներգիայի։ Մեծ նշանակություն ունեն մթնոլորտում ջերմոցային գազերի արտանետումների կրճատման հարցում։
Հողմաշարժչի հզորությունը կախված է քամու ուժգնությունից և մակերեսային ծածկույթից, որոշվում է հետևյալ բանաձևով՝
որտեղ՝ ~V` քամու ուժգնությունն է, ~p` օդի խտությունը և ~S՝ ծածկույթի մակերեսը։
Արտաքին հղումներ
Կատեգորիա:Շրջակա միջավայրի պաշտպանություն Կատեգորիա:Շարժիչներ
Բյուզանդիայի օքսֆորդյան բառարան
Բյուզանդիայի օքսֆորդյան բառարան (The Oxford Dictionary of Byzantium, կրճատ՝ ODB), եռահատոր պատմական բառարան, որը հրատարակվել է 1991 թվականի հունիսին՝ Օքսֆորդի համալսարանի հրատարակչության կողմից։ Բյուզանդական կայսրության մասին պարունակում է բազմակողմանի տեղեկատվություն։ Գլխավոր խմբագիրը Ալեքսանդր Կաժդանն է։
Նկարագրություն
Բառարանը հասանելի է ինչպես տպագիր, այնպես էլ էլեկտրոնային տարբերակով  «The Oxford Digital Reference Shelf»-ում (գրանցման ժամանակ միայն)։
Բառարանում առկա է 5000-ից ավելի հոդվածներ, որոնք ընդգրկում են Բյուզանդիայի պատմության ողջ ընթացքը։ Թերթը պարունակում է ականավոր քաղաքական և գրական գործիչների մասին կենսագրական տեղեկություններ, մանրամասն հոդվածներ կրոնական, սոցիալական, մշակութային, իրավական-քաղաքական թեմաներով։ Մշակութային թեմաները ներառում է երաժշտություն, աստվածաբանություն և արվեստ։ Հայտնաբերվել է նաև հարցեր ռազմական արվեստի, ժողովրդագրության, կրթության, գյուղատնտեսության, առևտրի, գիտության, փիլիսոփայության և բժշկության մասին։
Բառարանում կա ավելի քան 200 նկարազարդումներ, աղյուսակներ և քարտեզներ, որոնք ծառայում են որպես բյուզանդական քաղաքակրթությունը ուսումնասիրելու տեղեկատու նյութ։
Մրցանակներ
Բյուզանդիայի օքսֆորդյան բառարանն արժանացել է բազմաթիվ մրցանակների, այդ թվում.
Արտաքին հղումներ
Կատեգորիա:Օքսֆորդի համալսարան Կատեգորիա:Բառարաններ Կատեգորիա:Օքսֆորդի համալսարանի հրատարակչություն
Կոռուպցիան Հայաստանում
Հայաստանում կոռուպցիան լայն տարածված է և աճող խնդիր է ներկայացնում հայ հասարակության մեջ։ Եվրոպայի խորհրդի կոռուպցիայի դեմ պայքարի պետությունների խումբն իր գնահատման չորրորդ փուլում նշել է, որ կոռուպցիան կարևոր խնդիր է մնում հայ հասարակության համար ։
Աստիճան
2017 թվականին 634 քրեական գործ է արձանագրվել՝ կապված կոռուպցիայի հետ (2016 թվականի 428-ի համեմատ), ինչը հանգեցրել է 376 անձանց քրեական հետապնդման ։
Կարբոնաթթուներ
Կարբոնաթթուներ՝ մոլեկուլում պարունակում են կարբօքսիլային խումբ՝ -COOH: Այս խմբի կառուցվածքային բանաձևը և կարբօքսիլ անունը ցույց է տալիս, որ այն կազմված է կարբոնիլային՝ >C=O և օքսի՝ OH, խմբերից։ Սակայն >C=O խմբի յուրահատուկ կետոնային կամ ալդեհիդային բնույթը կարբօքսիլի մոտ ոչ մի բանով չի արտահայտվում։ Կարբօքսիլի մեջ պարունակվող թթվածնի ատոմները լիովին միատեսակ են։ Դա հաստատվում է կարբոնաթթուների ֆիզիկական հատկությունների և նրանց ռենտգենյան ճառագայթների ուսումնասիրությամբ։
Թթվի հիմնայնությունը որոշվում է նրա մոլեկուլում գտնվող կարբօքսիլային խմբերի թվով՝ քացախաթթուն CH3-COOH միահիմն թթու է, թրթնջակաթթուն՝ HOOC-COOH երկհիմն թթու։
Կոռուպցիան Հայաստանում
Աստիճան
Թրանսփարենսի Ինթերնեյշնլի 2014 թվականի հաշվետվության համաձայն՝ արմատացած կոռուպցիան, ուժեղ հովանավորչական ցանցերը, մասնավոր ձեռնարկատիրության և պետական գրասենյակի միջև հստակ տարանջատման բացակայությունը, ինչպես նաև Հայաստանում քաղաքական և գործարար էլիտաների համընկնումը հակակոռուպցիոն ջանքերի իրականացումը դարձնում են համեմատաբար անարդյունավետ և սնում են այն քաղաքացիների կողմից համատարած քաղաքական անտարբերությունը և ցինիզմը, որոնք իրենց դերը գործուն չեն համարում կոռուպցիայի դեմ պայքարում ։
Կարբոնաթթուներ
Անվանակարգ
Ըստ կանոնական անվանակարգի՝ թթուների անվանումն ածանցվում է՝ համապատասխան ածխաջրածնի անվանն ավելացնելով «ա» հոդակապն ու «թթու» բառը՝ աթթու վերջամասնիկը, օրինակ՝ HCOOH-մեթանաթթու (մեթան + աթթու)։ Տեղակալիչի դիրքը կարդալու համար ընտրվում է կարբօքսիլային խումբ պարունակող ամենաերկար ածխածնային շղթան, որը համարակալվուլում են այն կողմից որին մոտ է կարբօքսիլային խումբը։
Կոռուպցիան Հայաստանում
Հակակոռուպցիոն հաստատություններ
Հայաստանի կառավարության հակակոռուպցիոն հիմնական ինստիտուտներն են՝ վարչապետի գլխավորությամբ Հակակոռուպցիոն խորհուրդը և Հակակոռուպցիոն ռազմավարության մոնիտորինգի հանձնաժողովը, որը ստեղծվել է 2004 թվականի հունիսին՝ հակակոռուպցիոն քաղաքականության իրականացումն ուժեղացնելու նպատակով։ Սակայն 2006-2007 թվականներին այդ հաստատությունները գործնականում չէին գործում ։ Բացի այդ, հայկական հակակոռուպցիոն խորհուրդը մեղադրվել է շռայլ ծախսերի մեջ և զգալի չափով չի հետաքննել և հետապնդել բարձրաստիճան պաշտոնյաներին ։
Կարբոնաթթուներ
Անվանակարգ
Միահիմն կարբոնաթթուների անվանումները
Կոռուպցիան Հայաստանում
Հակակոռուպցիոն հաստատություններ
2019 թվականի հունիսի 24-ին ստեղծվել է Հակակոռուպցիոն քաղաքականության խորհուրդ, որի առաջին նիստը տեղի է ունեցել նույն թվականի հուլիսի 12-ին ։ Խորհրդի կազմի մեջ են մտնում Հայաստանի Հանրապետության վարչապետը (խորհրդի նախագահ), փոխվարչապետը, վարչապետի աշխատակազմի ղեկավարը, պետական վերահսկողական ծառայության պետը, արդարադատության նախարարը և նրա տեղակալը։ Խորհրդի կազմում համաձայնությամբ կարող են ընգրկվել նաև բարձրագույն դատական խորհրդի նախագահը, վճռաբեկ դատարանի նախագահը, գլխավոր դատախազը, բարձրաստիճան պաշտոնատար անձանց էթիկայի հանձնաժողովի նախագահը, մարդու իրավունքների պաշտպանը, Ազգային ժողովի պետական-իրավական հանձնաժողովի նախագահը, Ազգային ժողովի մարդու իրավունքների պաշտպանության և հանրային հարցերի մշտական հանձնաժողովի նախագահը, Ազգային ժողովի խմբակցություններից մեկական ներկայացուցիչը և քաղաքացիական հասարակության կազմակերպությունների հինգ ներկայացուցիչները ։
Պատմություն
Հանգուցյալ վարչապետ Անդրանիկ Մարգարյանը Հայաստանում սկսել է կոռուպցիայի դեմ պայքարի առաջին հետխորհրդային արշավը 2003 թվականին։ Սակայն այդ նախաձեռնությունը լայնորեն մերժվել է այն պատճառով, որ արդյունքները չէին բավարարում ։ Նախկին վարչապետ Տիգրան Սարգսյանը խոստովանել է, որ կաշառակերությունը «թիվ մեկ խնդիրն է Հայաստանում, որը խոչընդոտում է մեր բոլոր բարեփոխումներին» ։
Կարբոնաթթուներ
Դասակարգում
Կախված կարբօքսիլային խմբի միացած ռադիկալի բնույթից տարբերվում են՝
Կոռուպցիան Հայաստանում
Պատմություն
Կառավարությունը վերջերս սկսել է կաշառակերության դեմ պայքարի արշավը, որն ուղեկցվել է մաքսային կարգավորման փոփոխություններով, իշխանամետ գործարարներին պատկանող ընկերությունների հարկային ոստիկանության ստուգումների մասին հաղորդումներով ևհարկային դեպարտամենտում, մաքսային ծառայությունում և ոստիկանությունում մարդկանց բազմաթիվ աղմկոտ պաշտոնանկություններով։ Կոռուպցիայի վերջին ճնշումը երկիմաստ արձագանք է առաջացրել ։
Սուբիանո
Սուբիանո (Subbiano), քաղաք Իտալիայում, գտնվում է Տոսկանա մարզի Արեցո գավառում ։
Կարբոնաթթուներ
Դասակարգում
Ըստ -COOH խմբի քանակի տարբերվում են
Կոռուպցիան Հայաստանում
Դատարաններ
Հայաստանյան դատարաններում կաշառակերություն շատ տարածված է խնդիր է ։ Այդ պատճառով էլ հայ հասարակության շրջանում գոյություն ունի վստահության ճգնաժամ դատարանի նկատմամբ ։
Սուբիանո
Բնակչությունը՝ 6265 մարդ (2008 թվականի մարդահամար տվյալների)։ Բնակչության միջին խտությունը՝ 80 մարդ/կմ²։ Զբաղեցնում է 78 կմ² տարածք։ Փոստային ինդեքս՝ 52017։ Հեռախոսային կոդը՝ 0575։
Կարբոնաթթուներ
Բնության մեջ
Մի շարք կարբոնաթթուների շատ մեծ տարածում ունեն բնության մեջ։
Կոռուպցիան Հայաստանում
Օգտակար հանածոների արդյունահանում
Հայաստանի հանքային արդյունաբերության կարգավորումն իր մեջ կրում է բազմաթիվ կոռուպցիոն ռիսկեր, ինչպես դա ընդգծվել է միջազգային հետազոտություններով ։
Կրթություն
Չնայած քաղաքացիների և կառավարության փոխգործակցության որոշ ոլորտներում մանր կոռուպցիայի/կաշառակերության մակարդակի նվազեցման ուղղությամբ իշխանությունների հաջողություններին, հակակոռուպցիոն վերահսկողական մարմինները տեղեկացնում են, որ արմատավորված կոռուպցիան, հովանավորչական ուժեղ ցանցերը, մասնավոր ձեռնարկատիրության և պետական պաշտոնների միջև հստակ տարանջատման բացակայությունը, ինչպես նաև քաղաքական և գործարար էլիտաների համընկնումը սահմանափակում են հակակոռուպցիոն ջանքերի արդյունավետ իրականացումը։ Այդ խնդիրներն առնչվում են նաև կրթական համակարգի հետ։ Այն ընկալվում է որպես կոռուպցիայից առավել տուժած ոլորտներից մեկը։ Այս խնդրի դեմ պայքարելու փորձերը ոչ միանշանակ արդյունքներ են տվել և հաճախ նոր հնարավորություններ են բացել անբարեխիղճ աշխատանքի համար՝ գոյություն ունեցողները փակելու փոխարեն ։
Սուբիանո
Ժողովրդագրություն
Բնակչության թվաքանակի փոփոխությունները
Կարբոնաթթուներ
Միահիմն կարբոնաթթուների ներկայացուցիչներ
Մրջնաթթուն պարունակվում է մրջյունների խայթիչ արտաթորանքներում, եղինջում և եղևնու փշատերևում։ Մրջնաթթուն օգտագործվում է գործվածքների ներկման, թանկարժեք կաշիների ստացման համար, օգտագործվում է որպես վերականգնիչ։ Մրջնաթթվի եթերները կիրառվում են որպես լուծիչներ և հոտավետ նյութեր, օրինակ՝ մրջնաթթվի ամիլեթերը։ Վալերիանաթթու պարունակվում է կատվախոտի արմատներում։ Իզովալերիանաթթուն ստանում են կատվախոտի արմատներից՝ ջրային գոլորշու հետ թորելով (նաև սինթետիկ եղանակներով)։ Օգտագործվում է դեղամիջոցներ՝ վալիդոլ, բրոմիզովալ և այլն պատրաստելու համար։ Նրա իզոամիլային եթերը՝ «խնձորի էսենցիա» օգտագործվում է սննդի արդյունաբերությունում։ Քացախաթթուն իր անվանումը ստացել է - գինի, և anthos - ծաղիկ բառերից։ Կարագաթթու կիրառում են որոշ հոտավետ նյութերի արտադրության համար։ Քացախաթթուն ամենալայն կիռառությամբ կարբոնաթթուն է։ Այն թույլ թթու է, ինչը հնարավոր է դարձնում քացախի օգտագործումը՝ իբրև սննդի համեմունք և պահածոների պատրաստման միջոց։ Քացախաթթվի աղերը՝ ացետատները, ուն են զանազան կիրառություններ։ Օրինակ՝ երկաթի և ալյումինի ացետատներն օգտագործվում են գործվածքները ներկելիս, նատրիումի ացետատն օգտագործում են բժշկության մեջ՝ արյան դիալիզում։ Քացախաթթուն մեծ քանակներով օգտագործվում է ացետատային մանրաթել, չայրվող կինոժապավեններ, պոլիվինիլացետատային պլաստմասաներ, դեղանյութեր, ներկանյութեր, հոտավետ նյութեր և լուծիչներ ստանալու համար։ Քացախաթթվի մի քանի ածանցյալներ գյուղատնտեսությունում կիրառվում են մոլախոտերի դեմ պայքարելու համար։ Ստեարինաթթուն և պալմիտինաթթուն գլիցերին և էսթերների ձևով մտնում են կենդանական և բուսական ճարպերի բաղադրության մեջ։ Այս թթուների նատրիումական աղերը՝ պալմիտատները և ստեարատները, ջրում լուծվում են, օժտված են լվացող հատկությամբ և կազմում են սովորական պինդ օճառի հիմնական մասը։ Օլեինաթթուն մտնում է ճարպերի բաղադրության մեջ։
Կոռուպցիան Հայաստանում
Հարկային և մաքսային մարմիններ
2007 թվականին Համաշխարհային բանկի տնտեսագետները մատնանշել են երկրի օրենքի գերակայության հետ կապված լուրջ խնդիրները և Հայաստանի հարկային և մաքսային մարմիններում համատարած կոռուպցիան ։
Միջազգային փոխառությունների ապօրինի յուրացում
2004 թվականի մարտին Հայաստանի խորհրդարանի հատուկ հանձնաժողովը, որը հետաքննում է Համաշխարհային բանկի կողմից 30 միլիոն դոլարի չափով վարկի օգտագործումը, հանգել է այն եզրակացության, որ Երևանի ավերված ջրային ենթակառուցվածքի արդիականացման ծրագրի ձախողման պատճառը պետական պաշտոնյաների և մասնավոր ընկերությունների շրջանում չարաշահումները և կոռուպցիան էին ։ Համաշխարհային բանկն այդ վարկը տրամադրել է 1999 թվականին՝ Երևանի բնակիչների խմելու ջրի հասանելիությունը բարելավելու նպատակով։ Կառավարությունը խոստացել է 2004 թվականին ապահովել տնային տնտեսությունների ճնշող մեծամասնության շուրջօրյա ջրամատակարարումը, սակայն 2008 թվականի դրությամբ քաղաքի բնակիչների մեծ մասը նախկինի պես օրական ընդամենը մի քանի ժամով ջրագիծ ունեին :Ֆրանսիական Veolia Environnement ընկերությունը, որը 2006 թվականին ստանձնել է Երևանի վնասաբեր ջրատար և կոյուղու ցանցի կառավարումը, հայտարարել է, որ ջրի նորմավորմանը վերջ դնելու համար կպահանջվի մոտ մեկ տասնամյակ ։ 2007 թվականի օգոստոսին բրիտանացի ինժեներ Բրյուս Թասկերը, որը մասնակցում էր խորհրդարանական հետաքննությանը որպես փորձագետ, հրապարակավ մեղադրել է ոչ միայն հայ պաշտոնյաներին և գործարարներին, այլև Համաշխարհային բանկի ներկայացուցիչներին Երևանում վարկի ենթադրյալ չարաշահման մեջ։ 2007 թվականի հոկտեմբերի 4-ին տեղի ունեցած մամուլի ասուլիսի ժամանակ Համաշխարհային բանկի երևանյան գրասենյակի ղեկավար Արիստոմենե Վարուդակիսը հերքել է այդ մեղադրանքները՝ հայտարարելով, որ Համաշխարհային բանկը լիովին բացահայտել է խորհրդարանական հանձնաժողովին նախագծի մասին առկա ողջ տեղեկատվությունը և որ այդ տեղեկատվության հիման վրա նախագծում խարդախության կամ անտտնտեսության ոչ մի ապացույց չի եղել ։
Սուբիանո
Ծանոթագրություններ
Կատեգորիա:Իտալիայի բնակավայրեր
Կարբոնաթթուներ
Ստացում
Հայտնի են կարբոնաթթուների ստացման մի շարք ընդհանուր եղանակներ։ Առաջնային ալկոհոլների և ալդեհիդների օքսիդացում։
Օքսիդացման եղանակ
Ալկիլբենզոլի և այլ ալկիլների օքսիդացումով.
Կոռուպցիան Հայաստանում
Սեփականազրկման ապօրինի օգտագործում
Սեփականազրկման մասին օրենքներն օգտագործվել են ռեզիդենտներին, բիզնեսի սեփականատերերին և հողատերերին իրենց սեփականությունից բռնի հեռացնելու համար ։
Կարբոնաթթուներ
Հիդրոլիզ
Մեթիլյոդիդը կալիումի ցիանիդով մշակելիս առաջանում է մեթիլցիանիդ (հեղուկ, որը եռում է 81,5 °C-ում)։ Նոսր անօրգանական թթուների հետ տաքացնելիս մեթիլցիանիդը, իրեն միացնում է ջուր և ժեղքվում ամոնիակի ու քացախաթթվի։ Ալկիլցիանիդները հիդրոլիզի ժամանակ փոխարկվում են նույն թվով ածխածնի ատոմներ ունեցող թթուների, ուստի նրանց անվանում են թթուների նիտրիլներ՝ մեթիլցիանիդ կամ ացետոնիտրիլ, էթիլցիանիդ կամ պրոպիոնաթթվի նիտրիլ։ Այս ռեակցիան կարող է ապացույցը հանդիսանալ թթուների կառուցվածքի համար։
Կոռուպցիան Հայաստանում
Ծանոթագրություններ
Կատեգորիա:Կաշառակերությունը Հայաստանում Կատեգորիա:Հանցագործությունը Հայաստանում
Կարբոնաթթուներ
Արդյունաբերական եղանակ
ա) առաջին փուլում ստանում են ալդեհիդ, օքսիդացնելով համապատասխան թթուները։
բ) ստանում են սպիրտ, իսկ հետո սպիրտների օգնությամբ հալում 250-350 °C-ում։
գ)
Ֆիզիկական հատկություններ
Կարբոնաթթուների ֆիզիկական և քիմիական հատկությունները պայմանավորված են մոլեկուլում առկա կարբօքսիլային խմբի էլեկտրոնային կառուցվածքով։
Կարբոքսիլային խումբը ներառում է երկու ֆունկցիոնալ խումբ՝ որոնք փոխադարձաբար ազդում են միմյանց վրա։ Այդ ազդեցությունը փոխանցվում sp²-հիբրիդային վիճակում գտնվող ատոմներին O-C-O համակարգով։
Կարբոնիլային խմբի ածխածնի ատոմը sp² հիբրիդային վիճակում է և թթվածնի հետ առաջացնում է կրկնակի կապ, որի \pi(x)-կապի էլեկտրոնային զույգը շեղված է դեպի առավել էլեկտրաբացասական թթվածնի ատոմը, ինչի շնորհիվ կարբոնիլային ածխածինը ձեռք է բերում մասնակի դրական լիցք։ Լիցքերի հավասարակշռման միտումով մասնակի դրական լիցքով կարբոնիլային ածխածինը դեպի իրեն ձգում հիդրօքսիլային խմբի թթվածնի էլեկտրոնային ամպը, այդ թթվածինն էլ իր հերթին դեպի իրեն է ձգում O-H կապի էլեկտրոնային զույգը։ Դրա հետևանքով այդ կապը դառնում է ավելի բևեռային՝ պայմանավորելով OH խմբի ջրածնի ատոմը շարժունակությունը՝ կարբոնաթթուների թթվային հատկությունները։ Կարբօքսիլային խմբի ջրածնի և թթվածնի ատոմներն ընդունակ են առաջացնելու միջմոլեկուլային ջրածնային կապեր, ինչն էլ մեծ չափով պայմանավորում է կարբոնաթթուների ֆիզիկական հատկությունները։
Շելդոն Քուփեր
Շելդոնը տեսաբան-ֆիզիկոս է, ով իր բնակարանում հյուրընկալել է իր դպրոցական լավագույն ընկերոջ Leonard Hofstadter (Ջոնի Գելեսկի) հետ։ Նա նախկին հրաշամանուկ է՝ IQ թեստի բարձրագույն արդյունքով, բայց նա ունի հասարակությանը հարմարվելու մեծ խնդիր. չունի հումորի զգացում, դժվարությամբ է հասկանում ծաղրը և սառկազմը, մինչդեռ նա հաճախ է ծաղրում ուրիշներին։ Նա ունի ինքնասիրահարված և տարօրինակ պահվածք, անհանդուրժող է և ներողամիտ չէ։ Շելդոնի այս հատկանիշները նրան մասնակից են դարձնում ֆիլմի գրեթե բոլոր հումորային տեսարաններում և իր կերպարը դարձնում են առավել բեկումնային։ Չնայած այն սպեկուլյացիային, որը Շելդոնը հաճախ շահարկում է, նրան համահունչ է Ասպերգերի համախտանիշը, անհատական խառնաշփորթը և անգրավչությունը։ Համասցենարիստ Bill Prady-ին բազմիցս նշել է, որ Շելդոնի կերպարը հորինված չէ և զարգացում չունի ոչ մի գծով։
Կարբոնաթթուներ
Ֆիզիկական հատկություններ
Կարբոնաթթուների լուծելիությունը ջրում նույնպես պայմանավորված է լուծիչի մոլեկուլների հետ ծագող միջմոլեկուլային ջրածնային կապերով։
Հոմոլագիական շարքի ցածր անդամները ջրի հետ անսահմանափակ խառնվում են, մոլեկուլային զանգվածի մեծացման հետ լուծելիությունը փոքրանում է։ Բարձր անդամները ջրում չլուծվող պինդ նյութեր են։
Շելդոն Քուփեր
Վաղ Կյանք
Շելդոնը մեծացել է Գալվեստոնում՝ Տեխհասում, իր ավագ եղբոր, իր զույգ քրոջ՝ Միսսիի, Մոր՝ Մերի Քուփերի, ով չափից դուրս բարեպաշտ քիրստոնիա էր, և հարբեցող հոր՝ Ջորջ Քուփերի հետ։ Տան միակ անդամը, ով ողջունում էր Շելդոնի գիտական գործունեությունը եղել է իր պապիկը, ում փաղաքշական դիմում էր "Pop-Pop"։ Պապիկը մահանում է, երբ դեռ Շելդոնը 5 տարեկան էր։
Կարբոնաթթուներ
Կառուցվածք
Կարբօքսիլային խումբը հարթ, C=O կրկնակի կապով, տարբեր թթուներում կազմում է 0,118-0,126 նմ, կապերը, C-O - 0,121-0,137 նմ։ Կարբոնիլային խմբի ածխածնի ատոմը sp2 հիբրիդային վիճակում է և թթվածնի հետ առաջացնում է կրկնակի կապ, տարբեր թթուներում O-C-O անկյունը կազմում է 118-122,5°:
Շելդոն Քուփեր
Անձնական որաակներ
Շելդոն հաճախ նկարագրվում է որպես կարծրատիպային «մարդախույս»։ նա սովորաբար բնութագրվում է որպես չափազանց խելացի, հասարակությանը անհապատասխան լոգիկ և կանոնիկ մարդ. Չնայած իր ինտելեկտի, նա երբեմն այն լավ չի ցուցադրում. Նա ունի գերագնահատման բարդույթ, երեխայական վարք, որի հետ կարծես այդքան էլ չի հաշտվում, օրինակ՝ ծայրահեղ համառություն է դրսևորում։ Նա չտեսնված չարաճճի է անխտիր իր բոլոր ընկերների նկատմամբ։ Իր ընկերների նման տարված է կոմիկ գրքերով։
Կարբոնաթթուներ
Կառուցվածք
Կարբօքսիլային խմբի ջրածնի և թթվածնի ատոմներն ընդունակ են առաջացնելու միջմոլեկուլային ջրածնային կապեր, ինչն էլ մեծ չափով պայմանավորված է կարբոնաթթուների ֆիզիկական հատկություններով։
Շելդոն Քուփեր
Հարաբերությունները
Խիստ տարբերվում է իր ընտանիքից, որում ոչ ոք գիտնական կամ ինտելեկտուալ մարդ չէ։ Սերիալի սկզբում հայրը արդեն մահացած է, իսկ մայրը սիրող ծնող է, ով տարված է քրիստոնեական հավատով։ Քույր Միսսին բարձրահասակ, գրավիչ թխահեր է, ինչպես նաև եղբայը։ Նրանք երկուսով մեղադրում են Շելդոնին՝ մանկության սխալները հիշեցնելով։ Շելդոնը շատ սիրում է իր մայրական տատիկին, ում կոչում է "Meemaw", իսկ տատիկը վերջինիս կոչում է Moon Pie։
Կարբոնաթթուներ
Կառուցվածք
Ջրածնային կապի երկարությունը դիմերներում 0,26 նմ է։
Շելդոն Քուփեր
Հարաբերությունները
Կատեգորիա:Հորինված հանճարներ Կատեգորիա:Հորինված ամերիկացիներ
Կարբոնաթթուներ
Ուժ
Կարբոնաթթուները թույլ թթուներ են, մեծ թվով ալիֆատիկ թթուների pKa կազմում է 4,8։ Կարբոնաթթուներում դիսոցացման աստիճանը կախված է լուծիչի բնույթից։ Հոմոլոգիական շարքի ցածր անդամները ջրի հետ անսահմանափակ խառնվում են, մոլեկուլային զանգվածի մեծացման հետ լուծելիությունը փոքրանում է։ Բարձր անդամները ջրում չլուծվող պինդ նյութեր են։ Ջրում գտնվող մեծածավալ կարբոնաթթուների pKa արժեքը 25 °C ջերմաստիճանում
Քիմիական հատկություններ
Կարբոնաթթուները թույլ թթուներ են։ Ըստ դիսոցման աստիճանի՝ միայն մրջնաթթուն է միջին ուժի թթու։ Հոմոլոգիական շարքում մոլեկուլային զանգվածի մեծացման հետ թթվի ուժը փոքրանում է։ Պատճառն ալկիլ խմբերի էլեկտրադոնոր հատկություններն են։
Մագնեզիումի ացետատ
Նատրիումի պրոպիոնատ
Այս ռեակցիայի իոնական հավասարումն է.
Թթվի մոլեկուլում քլորի ատոմի հայտնվելն անհետևանք չի մնում։ Քլորի ազդեցության տակ թթվի դիսոցման աստիճանը մեծանում է։
Ամիդների և նիտրիլների ստացում
Կարբոնաթթուների ամոնիումի աղերը տաքացնելիս վերածվում են ամիդների.
Ամիդները տաքացնելով P2O5 հետ, անջատվում է ջուր և առաջանում է նիտրիլթթու
Կիրառություն
Կարբոնաթթուներ հանդիսանում են միացություններ օրգանական սինթեզի արգասիքների ստացման համար, մասնավորապես կետոնների, հալոգենահիդրատների, վինիլային եթերների, հալոգենաթթուների։ Կարբոնաթթուների աղերը և ալկալիական մետաղները օգտագործում են որպես օճառ, էմուլգատոր, քսուկներ։ Թթվի եսթերները օգտագործում են որպես սննդային հավելումներ, լուծիչներ։
Մրջնաթթուն հանդիսանում է ուժեղ վերականգնիչ և ունի ուժեղ մարէասպան ազդեցություն։ Այդ հատկության շնորհիվ մեծ կիրառություն ունի բժշկության մեջ, որպես պահպանող և ախտահանող միջոց։ Ինչպես նաև կիրառում են կաշվի մշակման համար։ Մեծ կիրառություն ունեն մրջնաթթվի եթերները, հատկապես՝ մեթիլֆորմիատ, էթիլֆորմիատ և իզոամիլֆորմիատ ։
Քացախաթթու՝ սննդային և քիմիական արտադրությունում։ Լաքերի, լատեքսի, ացետատային մանրաթելի, դեղանյութերի արտադրությունում ։
Կարագաթթու էսթերները կիրառվում են օծանելիքի և սննդի արդյունաբերության մեջ՝ որպես հոտավետ նյութեր, ինչպես նաև լաքերի պլաստիֆիկատորներ։ Կենսաբանական գործոններում ունի դրական նշանակություն, հատկապես կիրառում են կարագաթթվի աղերը ։
Ստեարինաթթու՝ C17H35COOH օգտագործում են օրգանական սինթեզում և վերլուծական քիմիայում (պղտորաչափական եղանակով որոշում են Ca, Mg), տեխնիկական ստեարինաթթուն որպես դիսպերգատոր և վուլկանիզատոր (ռետինի արտադրությունում)։ Ստեարատները (Na, Li, Ca, Pb) մտնում են պլաստիկ քսուքների, իսկ ստեարինաթթուն և նրա էսթերները՝ օծանելիքի բաղադրության մեջ ։
Արտաքին հղումներ
Կատեգորիա:Կարբոնաթթուներ
Գևին Սթոնի հարությունը
«Գևին Սթոնի հարությունը», ամերիկյան դրամա-կատակերգություն, որի գլխավոր դերերում Բրեթ Դալթոնը, Անջելա Ջոնսոն-Ռեյեսը, Նիլ Ֆլինը, Դանիել Բերնարդ Սուինին և Շոն Մայքլզն են։ Ֆիլմի ռեժիսորը Դալլաս Ջենքինսն է։ Ֆիլմի պրեմիերան ԱՄՆ-ում կայացել է 2017 թվականի հունվարի 20-ին։
Սյուժե
Հայտնի սկանդալային դերասան Գևին Սթոունը, ընկելով օրենքի հետ կապված անախորժությունների մեջ, ստիպված է լինում եկեղեցում անցնել ուղղիչ աշխատանքներ, որտեղ նա կաթոլիկ է ձևանում, որպեսզի խաղա Հիսուսի դերը թատերական բեմադրության մեջ։ Ֆիլմը պատմում է արժեքների վերագնահատման, ընկերության և մի փոքր էլ՝ սիրո մասին ։
Արտադրություն
Երբ Ջենքինսը դերասան էր փնտրում գլխավոր դերի համար, նրա որդին, որը «Agents of S.H.I.E.L.D.» հեռուստասերիալի երկրպագու էր, առաջարկեց Բրեթ Դալթոնին։ Ջենքինսը ծանոթ չէր դերասանի հետ, սակայն առաջարկեց նրան իր քասթինգ-տնօրենին, որը հրավիրեց դերասանին գլխավոր դերը խաղալու համար առաջին իսկ լսումից հետո ։ Ջենքինսը հայտնել էր իր ֆեյսբուքյան կայքում, որ ֆիլմի նկարահանումները կսկսվեն 2015 թվականի մայիսին ։ Ֆիլմը նկարահանեցին 20 օրում, նկարահանման վայրից տեսանյութ էր հրապարակվել YouTube-ում ։
Ֆիլմի թողարկումը
2015 թվականի հունիսի 29-ին հայտնի դարձավ, որ WWE Studios-ը գնել է ֆիլմի ցուցադրման իրավունքը ։ 2016 թվականի հուլիսի 20-ին Vertical Church Films-ը հայտնեց, որ ֆիլմի պրեմիերան կկայանա 2017 թվականի հունվարի 20-ին ։
Քննադատություն
Rotten Tomatoes կայքում ֆիլմի ռեյտինքը 42% է՝ հիմնված 11 կարծիքների վրա։ Միջին գնահատականը 10-ից 5.1 է ։
Արտաքին հղումներ
Կատեգորիա:2017 ֆիլմեր Կատեգորիա:Անգլերեն ֆիլմեր Կատեգորիա:Ֆիլմեր կրոնի մասին Կատեգորիա:Ամերիկյան դրամա ֆիլմեր Կատեգորիա:2010-ականների դրամա ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան կինոկատակերգություններ Կատեգորիա:2017 դրամա ֆիլմեր Կատեգորիա:Ամերիկյան կատակերգական դրամա ֆիլմեր Կատեգորիա:Ամերիկյան ռոմանտիկ կինոկատակերգություններ
Մարդու իրավունքները Հայաստանում
Մարդու իրավունքները Հայաստանում ավելի պաշտպանված են, քան նախկին խորհրդային հանրապետությունների մեծ մասում, և դրանք մոտեցել են ընդունելի չափանիշներին, հատկապես տնտեսական առումով ։ Եվ այնուամենայնիվ, գոյություն ունեն որոշ լուրջ խնդիրներ։
Ժողովրդավարության և ազատության վարկանիշ
Հայաստանը «մասամբ ազատ» է դասակարգվել Freedom House-ի 2019 թվականի հաշվետվության մեջ (2018 թվականի տվյալներով), որը նրան 100-ից 51 գնահատական է տալիս ։
Հայաստանը 54-րդ հորիզոնականն է զբաղեցնում 2017 թվականի Մարդու ազատության ինդեքսի (2016 թվականի տվյալներով) զեկույցում, որը հրապարակել է Կանադայի Ֆրեյզերի ինստիտուտը։
2017 թվականին Կատոնի ինստիտուտի կողմից հրապարակված Մարդու ազատության ինդեքսում Հայաստանը 159 երկրների շարքում տնտեսական ազատության ցուցանիշով 29-րդ հորիզոնականն է զբաղեցրել, իսկ անձնական ազատության ցուցանիշով՝ 76-րդ հորիզոնականը։
Տնտեսություն և մարդու իրավունքներ
ԱՄՆ Պետական դեպարտամենտի տվյալներով՝ 2009 թվականի դրությամբ երկրում կոռուպցիան խնդիր է եղել ։
Քաղաքական ազատություն
1998 թվականին Լևոն Տեր-Պետրոսյանի՝ նախագահի պաշտոնից հրաժարվելուց հետո քաղաքական ազատությունը որոշակիորեն բարելավվել է։ Տեր-Պետրոսյանի վարչակազմը սահմանադրական փոփոխություններ է ձեռնարկել, որոնք ավելի մեծ իշխանություն են ապահովել նախագահին, քան Ազգային ժողովին։ Նա նաև արգելափակել է ինը քաղաքական կուսակցությունների գործունեությունը (այդ թվում՝ Հայ Յեղափոխական Դաշնակցությունը)։ Տեր-Պետրոսյանի կառավարման կիսաժողովրդավարական ոճը և նրա աստիճանական մոտեցումը արցախյան հակամարտության կարգավորման հարցում հանգեցրել են նրա պաշտոնազրկմանը, ինչի արդյունքում նախագահի պաշտոնում նրան փոխարինել է Ռոբերտ Քոչարյանը ։ 2008 թվականին Քոչարյանին փոխարինել է Սերժ Սարգսյանը։
Հայաստանի նախկին նախագահներ Սերժ Սարգսյանը և Ռոբերտ Քոչարյանը մեղադրել են Նիկոլ Փաշինյանին իրենց դեմ քաղաքական վենդետա վարելու մեջ ։ Իշխանության անցումից հետո Հայաստանի նախկին նախագահ Սերժ Սարգսյանին, նրա մտերիմ բարեկամներին (եղբայրներ՝ Ալեքսանդր Սարգսյան , Լևոն Սարգսյան , որդի՝ Նարեկ , դուստր՝ Անի ), նախարարների կաբինետի նախկին անդամներին (Սեյրան Օհանյան , Սերգո Կարապետյանը , Գևորգ Հարությունյանը , Արմեն Գևորգյանը և ուրիշներ), ԱԺ նախկին պատգամավորներին (Արսեն Բաբայան , Հրայր Թովմասյան , Մանվել Գրիգորյան), նախկին դատավոր Սամվել Ուզումյանին մեղադրանք է առաջադրվել կոռուպցիայի, ապօրինի եկամուտ ստանալու և հարկերից խուսափելու համար։ Բացի այդ՝ որոշ լրագրողներ (Գագիկ Շամշյան, Սաթիկ Սեյրանյան , Մհեր Եղիազարյան և այլք) և քաղաքական ակտիվիստներ (Նարեկ Մալյան, Կոնստանտին Տեր-Նակալյան, Արթուր Դանիելյան ) ձերբակալվել են՝ մեղադրվելով թմրանյութեր օգտագործելու և ապօրինի զենք պահելու մեջ և ավելի ուշ ազատ են արձակվել։ Ինչպես հաղորդում է Ասսոշեյթեդ պրես-ը, Սարգսյանը հերքել է իր, հարազատների և նախկին նախարարների կաբինետի անդամների դեմ բոլոր մեղադրանքները ։
Հայաստանի ևս մեկ նախկին նախագահ Ռոբերտ Քոչարյանը մեղադրվել է այն բանում, որ նախագահական ընտրությունները հակել է Սարգսյանի օգտին, և նրան մեղադրանք է առաջադրվել «սահմանադրական կարգը տապալելու» համար ։ Քոչարյանի տասնյակ կողմնակիցներ 2019 թվականի մայիսին հավաքվել են Երևանի քաղաքային դատարանի շենքի մոտ՝ «Քոչարյանը քաղաքական բանտարկյալ է» և «քաղաքական վենդետա» պաստառներով ։ 64-ամյա Ռոբերտ Քոչարյանը AFP-ին հայտնել է, որ գործն իր դեմ է հարուցվել նոր ղեկավարության պատճառով, որը նրան փոխարինողին դուրս է մղել անցյալ տարվա ժողովրդական ապստամբության ընթացքում ։
Բողոքի ցույցեր 2008 թվականի նախագահական ընտրությունների ժամանակ
2008 թվականի փետրվարի 19-ի նախագահական ընտրություններից հետո Հայաստանում տեղի են ունեցել մի շարք զանգվածային բողոքի ակցիաներ։ Հայաստանի մայրաքաղաքում զանգվածային բողոքի ակցիաներ են տեղի ունեցել նախագահական ընտրություններում ենթադրյալ կեղծիքների դեմ, որոնք կազմակերպել են նախագահի անհաջող թեկնածու և առաջին նախագահ Լևոն Տեր-Պետրոսյանի կողմնակիցները։ Օպերայի հրապարակում 9 օր խաղաղ ցույցերից հետո Ազգային ոստիկանությունը և զինված ուժերը մարտի 1-ին փորձել են ցրել ցուցարարներին ։ Բողոքի ակցիաները սկսվել են փետրվարի 20-ին և շարունակվել են 10 օր Ազատության հրապարակում։ Օրվա ընթացքում դրանց մասնակցել են տասնյակ հազարավոր ցուցարարներ, իսկ գիշերը՝ հարյուրավոր։ Արդյունքում 10 մարդ է սպանվել։ Չնայած ցույցերը դադարեցնելու կառավարության կոչերին՝ բողոքի ցույցերը շարունակվել են մինչև մարտի 1-ը։ Մարտի 1-ի առավոտյան ոստիկանները և բանակային ստորաբաժանումները ցրել են գիշերը մնացած 700-1000 մարդկանց՝ ծեծելով նրանց մահակներով ու էլեկտրաշոկերներով  ։ Մարտի 4-ի դրությամբ շատ ցուցարարներ դեռ համարվում էին անհետ կորած ։ Մարտի 1-ից Լևոն Տեր-Պետրոսյանը փաստացի տնային կալանքի տակ էր  ։
Քաղաքականություն և իրավակիրառություն
2018 թվականին Հայաստանի բոլոր հարևան երկրները ներառվել են բանտարկության ամենաբարձր մակարդակով 30 երկրների ցանկում, մինչդեռ Հայաստանում այդ ցուցանիշը ցածր էր ։ Զեկույցը կազմելուց հետո կառավարությունը լայնածավալ համաներում է նախաձեռնել և իրականացրել ։
Տեղեկություններ են ստացվել ոստիկանության դաժանության և կամայական ձերբակալությունների մասին, համաձայն որոնց՝ խոստովանական ցուցմունքներ կամ տեղեկություններ ստանալու համար ձերբակալվածներին ծեծում և խոշտանգում էին։ Կառավարության դեմ ցույցերը ցրվել են ուժի կիրառմամբ, իսկ ընդդիմության առաջնորդները ձերբակալվել են։ 2006 թվականի դրությամբ դաժան վերաբերմունքը սովորական երևույթ է դարձել բանակում և ենթադրվել է որպես բազմաթիվ կասկածելի մահերի պատճառ ։
Միջադեպեր
2007 թվականի մայիսի 12-ին, որպես սպանության գործով վկա ոստիկանություն կանչված Լևոն Ղուլյանը մահացել է ոստիկանության քրեական հետախուզության գլխավոր վարչությունում այն բանից հետո, երբ նրան, իբր, սպանել է և պատուհանից դուրս է նետել ոստիկանության քրեական հետախուզության գլխավոր վարչության պետի առաջին տեղակալ Հովիկ Թամամյանը ։ Ոստիկանությունը պնդում է, որ Ղուլյանը սայթաքել և ընկել է առաջին հարկից՝ փորձելով փախչել կալանքից։ Դանիայից և Գերմանիայից դատաբժշկական մասնագետների կողմից կատարված նախնական դատաբժշկական փորձաքննությունը պարզել է, որ Ղուլյանի մահը վրա է հասել գանգի, կրծքավանդակի, ողնաշարի և կողոսկրերի կոտրվածքների հետևանքով։ Համաձայն ArmeniaNow-ին՝ «ոստիկանության ներսում կատարված սպանությունները չեն բացահայտվում» ։ Ոստիկանության պետին ուղղված նամակում Մարդու իրավունքների միջազգային Հելսինկյան ֆեդերացիայի (IHF) գործադիր տնօրենը վկայակոչել է Ղուլյանի մահվան ոստիկանական բացատրության հետ կապված կասկածները և նշել է, որ ոստիկանության կողմից խոշտանգումները և դաժան վերաբերմունքը լուրջ խնդիրներ են մնում Հայաստանում, ինչպես դա նշվել է նաև Խոշտանգումների կանխարգելման եվրոպական կոմիտեի կողմից 2004 թվականի Հայաստանի վերաբերյալ զեկույցում ։
ArmeniaNow-ի կողմից կազմած ոչ ամբողջական ցուցակում կա ևս 11 մարդ, որոնք կասկածելիորեն մահացել են ոստիկանությունում կալանքի տակ գտնվելիս ։
Խոսքի և զանգվածային լրատվամիջոցների ազատություն
Մինչդեռ ԶԼՄ-ներն ունեն անկախության որոշակի աստիճան, Հայաստանում մամուլի ազատությունը սահմանափակ է։ Որոշ անկախ ալիքներից, ինչպիսիք են «Ա1+»-ը, «Նոյան Տապան»-ը և ռուսական ՆՏՎ-ն, կառավարությունը խլել է հաճախությունները։ Նախագահ Ռոբերտ Քոչարյանի դեմ բողոքի ցույցը լուսաբանող լրագրողները հարձակման են ենթարկվել, երբ ոստիկանությունը միջամտել է ցուցարարներին ձերբակալելու համար ։
2011 թվականի հունվարին Լրագրողների պաշտպանության կոմիտեն քննադատել է Հայաստանի կառավարությանը երկրի հեռարձակվող ԶԼՄ-ների նկատմամբ խիստ վերահսկողությունը պահպանելու համար և մեղադրել է նրանց իրենց մարտահրավեր նետող տեղական լրագրողներին պարբերաբար հետապնդելու մեջ ։ CPJ-ի հաշվետվության համաձայն՝ 2010 թվականին Հայաստանի հեռարձակման մասին օրենքի նոր փոփոխությունները թույլ են տվել նախագահ Սարգսյանին «պահպանել վերահսկողությունը երկրի հնազանդ հեռուստառադիոընկերությունների նկատմամբ, որոնց մեծ մասը պատկանել են իշխանամետ քաղաքական գործիչներին և գործարարներին» ։ Զեկույցում նաև նշվում է, որ 2010 թվականին հայ ոստիկանները «պարբերաբար հետապնդել, հարձակվել և կալանավորել են լրագրողներին»։ CPJ-ի հետազոտությունը ցույց է տվել, որ «դատախազները պարբերաբար նման պրակտիկա էին օգտագործում՝ հրաժարվելով հետաքննել ոստիկանների գործողությունները, նույնիսկ երբեմն մեղադրանքներ առաջադրելով լրագրողների դեմ, որոնք բողոքում էին չարաշահումների դեմ» ։